Diari Oficial de la Generalitat Valenciana


Sumari del DOGV 9890, del 11-07-2024 (2024/6772)

EXTRACTE de la convocatòria d'una beca de col·laboració en el Servei de Relacions Internacionals, Cooperació al Desenvolupament i Voluntariat. (Codi de subvenció: 18-891-2-5492-2235-Y).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9890

Data del DOGV
:   11-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6772

CVE
:   AQIY-R-6124-3669

Data del document
:   05-07-2024

Organisme emissor
:   Universitat Miguel Hernández d'Elx

Tipus de document
:   Extracte

BDNS (identif.): 773585.

De conformitat amb el que preveuen els articles 17.3.*b*  i 20.8.*a*  de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/773585>

<http://www.pap.minhap.gob.es/bdnstrans>

*Primer. Persones beneficiàries*

La persona sol·licitant ha de reunir els requisits següents al final del termini de presentació de sol·licituds:

a) Ha d’estar matriculada en alguna de les titulacions oficials de la Facultat de Ciències Socials i Jurídiques d’Elx/Orihuela de la Universitat Miguel Hernández d’Elx en el moment de la sol·licitud i durant el període de col·laboració amb el SRI.

b) Ha d’estar en possessió d’un nivell B1 d’anglés segons el Marc europeu comú de referència per a les llengües, mitjançant qualsevol dels certificats admesos per les taules lingüístiques de la CRUE <https://www.crue.org/proyecto/acreditacion-en-idiomas/>

c) En el cas dels estudiants de grau, han d’estar matriculats en els dos últims anys dels seus estudis, i haver superat almenys el 50 % dels crèdits que integren el pla d’estudis corresponent.

d) L’estudiantat que haja gaudit d’una beca d’aquestes característiques durant cursos acadèmics diferents a l’actual i que desitge participar en aquesta convocatòria, pot ser considerat elegible sempre que el nombre de mesos total de prestació de col·laboracions anteriors no supere els 12 mesos, independentment del servei/unitat/departament de la UMH en el qual haja estat.

*Segon. Objecte*

Atorgar una beca per a fomentar la col·laboració de l’estudiantat de la UMH en tasques del Servei de Relacions Internacionals, Cooperació al Desenvolupament i Voluntariat (SRI).

*Tercer. Bases reguladores*

<https://boumh.umh.es/files/2024/07/RR_01650_2024.pdf>

*Quart. Quantia*

La dotació màxima total per a aquesta convocatòria és de 2.800 euros.

L’ajuda econòmica que percep la persona beneficiària és de 700 €/mes, quantia a la qual s’apliquen les retencions que siguen procedents, d’acord amb les disposicions fiscals vigents i de la cotització a la Seguretat Social.

*Quint. Termini de presentació de sol·licituds*

El termini de presentació de sol·licituds s’obri l’endemà de la data de publicació de l’extracte d’aquesta convocatòria en el *Diari Oficial de la Generalitat Valenciana*  (DOGV) i es tanca als 10 dies hàbils.

  

Elx, 5 de juliol de 2024

Juan José Ruiz Martínez

El rector